Source: http://www.bihorpenet.ro/baschet-csm-csu-oradea-bcm-u-fc-arges-1-1/
Timestamp: 2019-02-16 10:38:11+00:00

Document:
BASCHET: CSM CSU Oradea – BCM U FC Argeș 1-1 – Bihorpenet
CSM CSU Oradea a reușit să egaleze, 1-1 în seria de play off cu BCM U FC Argeș Pitești, din sferturile de finală ale Ligii Naționale de baschet masculin. Orădenii au câștigat meciul doi cu 88-58. Chiar dacă diferența a fost de 30 de puncte CSM Oradea a fost echipa care poate emite pretenții la titlu doar pe parcursul părții secunde, pentru că, la pauză, piteștenii conduceau cu 4 puncte.
Chiar dacă piteștenii au început bine (5-9), Sean Denison a făcut cinci minute de vis în care a marcat toate cele zece puncte ale orădenilor. S-a mers cap la cap cu reușite de ”3” și de o parte și de alta. Piteștenii au încheiat primul sfert în avantaj după o eroare a gazdelor care aveau mingea și cinci secunde de joc: 19-21.
Martin Zeno a marcat primele puncte ale sfertului doi după aproape trei minute de joc. Nu s-a schimbat mare lucru în privința diferenței de pe tabelă, la pauza mare fiind 36-40.
Oradea s-a trezit din pumni, pe la mijlocul sfertului trei iar după circa cinci minute CSM conducea cu 48-45 iar apoi 51-45. Spiritele s-au încins după o altercație între Valeika și Russel. Pe fondul unui joc mult mai aproape de adevăr, CSM s-a desprins la 13 puncte. 64-51 pentru a încheia sfertul cu 66-53.
La adăpostul a 13 puncte CSM nu avea niciun motiv să mai grăbească atacurile dar nici mâna n-a mai tremurat. Atacul, la parametrii maximi, apărarea așișderea. În aceste condiții avantajul echipei orădene a crescut de la o secundă la alta pentru un succes la nu mai puțin de 30 de puncte!
Nu mai puțin de șase jucători orădeni au marcat peste 10 puncte: Richard 19. Denison 17, Mandache 13, Kariniauskas 12, Zeno 12, Valeika 10. De la Pitești s-au remarcat trei jucători: Troupe 16, Kostoski 13 și Russel 13.
De ziua sa de naștere, Cristian Achim (48 de ani) a primit cadou o victorie concludentă.
Seria se mută, pentru cel puțin două meciuri, la Pitești. Primul joc se va disputa miercuri de la ora 17.30, în direct la Digisport.
FOTBAL. România Locul 13 din 16 echipe la Torneo della Nazioni (U15)
VIDEO: Degringolada continuă la Bihorul Beiuș!
februarie 10, 2019 Mihalcea Victor Comentariile sunt închise pentru Baschet. Meci jucat până în ultima secundă la Cluj!
Vizualizari: 122 Deocamdată fără a aduce înlocuitori pentru Denison și Gyniard, dar cu Zekovici refăcut, CSM...
februarie 3, 2019 Mihalcea Victor Comentariile sunt închise pentru De necrezut! Ex-președintele lui BC Mureș Tg. Mureș, Cornel Lungu, a plecat la cele veșnice
Vizualizari: 312 Din păcate este adevărat. Cornel Lungu, a încetat din viață la numai 62 de...

References: CSM 

CSM 
 CSM 
 CSM 
 CSM 
 CSM